# Dunakeszi Város Önkormányzata Képviselő-testületének

**24/2015. (X.01.) önkormányzati rendelete** **a közterületi térfigyelő rendszerről**

Dunakeszi Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a közterület−felügyeletről szóló 1999. évi LXIII. törvény 1. § (6) bekezdésében, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontjában meghatározott feladatkörében eljárva a következőket rendeli el.

**1. §**

(1) Dunakeszi Város Önkormányzata (a továbbiakban: Önkormányzat) a város közigazgatási területén közterületi térfigyelő rendszert működtet.

(2) A közterületi térfigyelő rendszer azon, az Önkormányzat tulajdonát képező műszaki eszközök összessége, melyek biztosítják a közterületi képfelvétel jogszabályban előírt módon történő rögzítését és továbbítását.

**2. §**

A közterületi térfigyelő rendszer célja:

a) a közbiztonság növelése, a bűnmegelőzés, a közterület általános rendjének biztosítása;

b) a megfigyelt közterületen található vagyon megóvása, felügyelete;

c) a közterület-felügyelet tevékenységének, a rendőrség bűnüldöző tevékenységének segítése, a két szervezet közötti együttműködés erősítése;

d) a lakosság és a városba látogatók biztonságérzetének növelése, a jogsértések visszaszorítása.

**3. §**

1. A képfelvevők helyét jelen rendelet 1. sz. melléklete tartalmazza.
2. Az Önkormányzat a közterületi térfigyelő rendszer üzemeltetésével és kezelésével a Polgármesteri Hivatal belső szervezeti egységeként működő közterület-felügyeletet bízza meg.

**4. §**

A közterület-felügyelet részéről eljáró felügyelő a közterületi térfigyelő rendszer üzemeltetésére és kezelésére, jogszabály alapján hatáskörébe tartozó ügyekben önálló adatkezelői minőségben az azzal készített felvételek rögzítésére, törlésére, felhasználására, továbbítására, valamint a fentiekben nem említett bármely más adatkezelésre kizárólag a közterület-felügyeletről szóló törvényben és az információs önrendelkezési jogról és az információszabadságról szóló törvényben, valamint a közterületi térfigyelő rendszer működtetésére vonatkozó adatvédelmi szabályzatban meghatározottak szerint jogosult.

**5. §**

A közterületi térfigyelő rendszer működtetésének költségeit az Önkormányzat a költségvetésről szóló rendeletében biztosítja.

**6. §**

E rendelet 2015. október 1-jén lép hatályba.

**Dr. Molnár György                                                                      Dióssi Csaba**

**jegyző                                                                                  polgármester**

Kihirdetési záradék:

Kihirdetve: 2015.(X. 01.)

**Dr. Molnár György**

**Jegyző**

1. ***sz. melléklet***

**A képfelvevők helyszíne és darabszáma**

Rév utca – Duna sor sarok 6072/3 hrsz. 1 db

Liget utca 14. 1 db

Liget utca – Fő utca sarok 1 db

Fő út – Béke út kereszteződés (5049/2 hrsz.)\* 3 db

Fő út 14. 1 db

Verseny utca – Kápolna utca sarok 1 db

Fóti út – Forgács utca sarok 2 db

Kossuth Lajos utca – Széchenyi utca sarok 1 db

Béke út 55-65. (játszótér)\* 1 db

Fő út 97. 1 db

Dózsa György tér 3. 4 db

Szent István utca 28. 2 db

Béke út 7. (P+R parkoló)\* 2 db

Széchenyi utca 68. 1 db

Liget utca 2. 2 db

Verseny utca – Pavilon utca sarok\* 1 db

Pavilon utca – Spartacus utca sarok\* 1 db